
1.   סיכומים מטעם הנתבע בעניין פיצויים שקיבלה התובעת
בבית-משפט לענייני משפחה

ב_________                                                                                                   תמ"ש__________
בעניין:

____________ ת"ז ___________




על-ידי בא-כוחו עורך-דין __________




ו/או _______________________



מרח' _________  עיר __________




טל' _________  פקס' __________

("המבקש")




נ ג ד




___________  ת"ז ___________



על-ידי בא-כוחה עורך-דין _________




מרח' _________ עיר __________




טל' _________ פקס' __________
(המשיבה")

סיכומים מטעם הנתבע בעניין פיצויים שקיבלה התובעת

בהתאם לאמור בסעיף ________ להסכם הגירושין שנחתם בין הצדדים ביום __________ ואשר אושר וקיבל תוקף של פסק-דין בו ביום, מתכבד הנתבע להגיש סיכומים לעניין פיצויים שקיבלה התובעת כפי האמור להלן:

עובדות:

1.
אין חולק כי התובעת נפגעה בתאונת דרכים ביום _________, _________ חודשים לאחר נישואי הצדדים.

2.
בגין תאונת הדרכים קיבלה התובעת פיצויים בסכום של __________ ש"ח, כעולה מהסכם הפשרה שנחתם בינה לבין חברת הביטוח ואשר צורף לסיכומיה של התובעת.

3.
אין חולק כי הצדדים ניהלו משק בית משותף וקופה משותפת, ניהלו חשבון בנק משותף וגידלו את ילדיהם יחדיו, הכל מתוך מאמץ משותף לקיים את הבית והמשפחה. בהתאם טענה התובעת כי משכה מהחשבון המשותף ___________ ש"ח והשאירה סכום זהה כחלקו של הנתבע.


ועוד לדוגמה, הוסכם בסעיף ________ בהסכם הגירושין, כי הנתבע חייב לתובעת סך של _________ ש"ח, מחצית הסכום שמשך מהבנק, ובסעיף _______ להסכם הגירושין הוסכם כי התובעת חייבת לבעל מחצית מפיצויי הפיטורין שקיבלה ממקום עבודתה.

אי-תחולתו של סעיף 5(א)(2) לחוק יחסי ממון:

4.
כאמור, התובעת מעולם לא הכחישה את השיתוף בנכסים, אלא שאת הפיצויים בגין תאונת הדרכים, מבקשת התובעת להוציא ממסת הנכסים המשותפים, תוך הסתמכות - מוטעית יש לומר - על הוראת סעיף 5(א)(2) לחוק יחסי ממון בין בני-זוג, התשל"ג1973- (להלן: "חוק יחסי ממון").

5.
סעיף 5(א) לחוק יחסי ממון קובע כלל כדלקמן:

"עם פקיעת הנישואין עקב גירושין או עקב מותו של בן-זוג (להלן - פקיעת הנישואין), זכאי כל אחד מבני-הזוג למחצית שוויים של כלל נכסי בני-הזוג."


סעיף 5(א)(2) קובע יוצא מן הכלל של הוראת סעיף 5(א) רישא:

"גמלה המשתלמת לאחד מבני-הזוג על-ידי המוסד לביטוח לאומי או גמלה או פיצוי שנפסקו או המגיעים על-פי חיקוק לאחד מבני-הזוג בשל נזק גוף או מוות."

6.
התובעת בסיכומיה ביקשה לתאר את הרציו העומד ביסוד הסייג שבסעיף 5(א)(2) באופן שהיא תכנס תחת מוטת כנפיו, אלא שבכל הכבוד, טיעוניה אינם מתיישבים כלל עם פרשנות סעיף זה ותכליתו, כפי שיבואר בסמוך.


זאת ועוד, התובעת מבקשת להחיל על עצמה את היוצא מן הכלל, ומכאן כי עליה הנטל להראות כי יש בידה זכות חוקית לשלול מהנתבע את מה שמגיע לו על-פי הכלל של איזון המשאבים, וכל ספק, אם יהיה, בעניין דנן, יטה את הכף לרעתה.

7.
ב-תמ"ש (י-ם) 6852/97 (ל"פ) אליו מפנה התובעת בסעיף __________ לסיכומיה, דן כב' בית-המשפט בזכות שקיבל נתבע נכה צה"ל להפעלת מונית לצרכי שיקומו על-פי חוק הנכים (תגמולים ושיקים) (נוסח משולב), התשי"ט1959-.


בתיק האמור טען הנתבע, נכה צה"ל, כי אין לכלול זכות זו במסגרת הנכסים בני האיזון לאור הוראות סעיף 5(א)(2) לחוק יחסי ממון.


כב' בית-המשפט דחה את טענת הנתבע וקבע כי אין מדובר בפיצוי עבור נזק הגוף כי אם בשיקום הנכה בעבודה או בעיסוק, ולכן זכות זו אינה מוצאת מכלל הנכסים בני האיזון. 


כב' בית-המשפט אף הוסיף וציין כי "כאשר מדובר בזכות כאמור, המשמשת לפרנסת המשפחה, יצמצם בית-המשפט פרשנות המוציאה זכות כזו מנכסי האיזון".

לעומת זאת, הכיר בית-המשפט שם בגמלת הנכות שקיבל הנתבע הנכה כנכס המוצא מנכסי האיזון.
8.
מכאן תשובה לטענת התובעת כי אין לחלק בין רכיבי הפיצוי השונים וכי כולם מוצאים מתחילת האיזון. 


לתובעת נוח להיתלות באופן שטחי בתיק דנן בשם הכולל "פיצויים" כדי להתחמק מהכרה בזכותו של הנתבע. 


לא כך היא דרכו של המשפט. כבכל תיק מסוג תיק התאונה, תחשיב הפיצויים מבוסס על ראשי נזק נפרדים (הפסד השתכרות, הוצאות, כאב וסבל ועוד) כפי שהוגשו מטעם שני הצדדים בתיק התאונה (תחשיב הנזק שהגישה התובעת מצורף לסיכומים אלה, ותחשיב הנזק שהגישה חברת הביטוח צורף לסיכומי התובעת בתיק זה).


חוק יחסי ממון נוקט בביטוי "פיצוי בגין נזק גוף". אכן, כל עוד מדובר בנזק הנגרם לגופה של התובעת ואשר התשלום בא לפצותה ולהוות "תחליף לבריאותה ולשלום גופה", כלשון התובעת בסעיף 9 לסיכומיה, הרי שתשלום כזה הוא אכן עניין אישי של לתובעת.

9.
אולם רכיבי התשלום הבאים לפצות את התובעת על הפסדי השתכרות לעבר ולעתיד, אינם פיצוי בגין נזק הגוף, בוודאי לא במשמעות שיש לייחס לביטוי זה בסעיף 5(א)(2) לחוק יחסי ממון.


אלמלא אירעה התאונה, היתה התובעת ממשיכה לעבוד ומשכורתה היתה נכנסת לקופה המשותפת ומשמשת את המשפחה, כפי שהיה עובר לתאונה ואף לאחריה, עת המשיכה התובעת לעבוד, וכפי שנעשה עם משכורתו של הנתבע לאורך כל התקופה.


אין כל היגיון שהאירוע התאונתי יגרום לחוסר איזון במשוואה זו, בה שני הצדדים מכניסים את פרי עמלם לקופה המשותפת.


הפיצוי בגין הפסד ההשתכרות מגלם למעשה את השכר אשר אמורה היתה להשתכר התובעת והיה ממשיך להיכנס לקופה המשותפת אלמלא התאונה. הנתבע אמנם אינו צד לתביעה נגד המזיק וחברת הביטוח, שכן היחסים שבין בני-הזוג אינם מטילים על אלה חבות כלפיו, אולם ביחסים שבין בני-הזוג עצמם, זכאי הנתבע למלוא חלקו בהשתכרות זו, ובחליפתה. 


התובעת תבעה בגין התאונה הפסד שכר לעבר בגין ________ חודשי עבודה בסכום של _________ ש"ח.


מצ"ב תחשיב נזק מטעם התובעת בתיק התאונה ומסומן נספח "א".

נספח "א"


התובעת מבקשת למעשה "להיבנות" מהתאונה באופן שזו "תיטיב" עימה ותוציא מהנכסים בני האיזון את משכורותיה של התובעת, כפי שהיו אמורות להתקבל אל הקופה המשותפת – היעלה על הדעת?!!!


כב' בית-המשפט ציין ב-תמ"ש 6852/97 הנ"ל כי כשמדובר ב-"זכות המשמשת לפרנסת המשפחה" יצמצם בית-המשפט פרשנות המוציאה אותה מנכסי האיזון.


במקרה דנן, אין מדובר ב-"זכות המשמשת" לפרנסת המשפחה אלא מדובר ב-"פרנסת המשפחה" גופא, אשר אין כל בסיס ו/או טעם להוצאתה מהקופה המשותפת ומהנכסים בני האיזון.

10.
גם ערכי הפיצוי בתיק התאונה הנקרא "עזרת צד ג'", הוא רכיב אשר יש להביאו בחשבון במסגרת הנכסים בני האיזון, שכן רכיב זה הינו למעשה עזרתו המיוחדת של התובע לנתבעת בעקבות התאונה.

11.
גם באשר לרכיב ה-"הוצאות" בפיצוי האמור, הרי שהדעת נותנת כי בהתייחס להוצאות שהוצאו בעת שהצדדים היו יחדיו מתוך קופתם המשותפת, דין הוא שרכיב ההוצאות בפיצוי ייחשב כמשותף, וזהו היישום הנכון והראוי של תכליתן של הוראות איזון המשאבים בין בני-הזוג.

12.
הטענה כי התובעת המשיכה לעבוד (בשלב מסויים) כך שלא נגרם לנתבע הפסד כספי, הינה תאור מסולף של המצב שנוצר. הטענה שהתובעת המשיכה לעבוד מביאה, לכל היותר, לכך שיש לראות את התובעת כאילו השתכרה משכורת בסכום כפול בתקופה בה עבדה התובעת ובחופף גם קיבלה בגינה פיצוי של "הפסד השתכרות", וכידוע גובה השכר אינו מהווה נימוק להוצאתו מכלל הנכסים המשותפים. 


מבלי לגרוע מן האמור, יוער עוד כי התובעת אף לא הציגה במדוייק את התקופה בה עבדה ב-"חופף" לפיצוי, כך שאף אילו היתה לטענה זו השלכה כלשהי, הרי שהתובעת כשלה מלהראות את התקופה שלטענתה (המוטעית) אין להחשיב את הפיצוי ככזה שניתן בגין הפסד השתכרות. מכל מקום, נזכיר כי, כבכל תיק מסוג תיק התאונה, תחשיב הפיצויים מבוסס על ראשי נזק נפרדים (הפסד השתכרות, הוצאות, כאב וסבל ועוד) כפי שהוגשו מטעם שני הצדדים בתיק התאונה.

כוונה מפורשת לשיתוף בפיצויי התאונה:

13.
מבלי לגרוע מכל האמור לעיל, יוסיף הנתבע ויטען כי בניגוד לטענת התובעת, תמיד היתה כוונה שמלוא הפיצויים, על כל רכיביהם, כולל "כאב וסבל" ייכנסו לקופה המשותפת ויהיו משותפים לתובעת ולנתבע.


התאונה אירעה _________ חודשים לאחר נישואי הצדדים וכבר אז ידעו כי זכותם לקבל פיצויים בגין התאונה.


ההליכים המשפטיים בין בני-הזוג דנן החלו ב_________, למעלה מ______ שנים לאחר קרות התאונה.


לאורך התקופה, עד לפרוץ הסכסוך עובר לתחילת ההליכים כאמור, היו היחסים בין הצדדים תקינים ועובדה היא כי הם ניהלו קופה משותפת וחשבון בנק משותף כאמור לעיל.


כך היה גם באשר לפיצויים בגין התאונה שאירעה ממש בתחילת תקופת הנישואין – כוונת הצדדים היתה – ונאמרה במפורש לא אחת – כי אלה ייכנסו במלואם לחשבונם המשותף, לקופה המשותפת.

סיכום:

14.
א.
לאור כוונת השיתוף המפורשת, מתבקש כב' בית-המשפט לקבוע כי הנתבע זכאי למחצית ממלוא פיצויי התאונה.


ב.
לחילופין – מתבקש כב' בית-המשפט לקבוע כי זכאי הנתבע למחצית מרכיבי הפסדי ההשתכרות, עזרת צד ג' והוצאות כדלקמן. 


בתחשיב הנזק מטעם חברת הביטוח שסכומה הכולל עמד על סך של _______ ש"ח, הוצע בגין רכיבי הפסד שכר סך כולל של _________ ש"ח (_________ + _________). סכום הפשרה ופסק-הדין, ________ ש"ח, הינו כמעט כפול מסכום הצעת חברת הביטוח כאמור. עולה, איפוא, כי על-מנת לחלץ את רכיבי הפסד השכר מסכום פסק-הדין, יש להכפיל את סכום רכיבים אלה כפי שצויינו בהצעת חברת הביטוח, ועולה כי בגין רכיבי הפסדי שכר נפסק בפסק-הדין סך של _________ ש"ח.


מחצית סכום זה אשר הנתבע זכאי לה הינה, איפוא, סך של _________ ש"ח. 

15.
הואיל ועל-פי הסכם הגירושין, הסכום המקסימלי שיקבל הנתבע בגין פיצויי תאונת הדרכים הוא ________ ש"ח, הרי שכב' בית-המשפט מתבקש לקבוע כי התובעת חייבת לתובע בגין פיצויים אלה סך של _________ ש"ח כאמור.





_________________




__________, עורך-דין






בא-כוח הנתבע

